Neuvoston päätöslauselma, annettu 20 päivänä tammikuuta 1997, kulttuuriin liittyvien näkökohtien sisällyttämisestä yhteisön toimintaan



Virallinen lehti nro C 036 , 05/02/1997 s. 0004 - 0005



NEUVOSTON PÄÄTÖSLAUSELMA, annettu 20 päivänä tammikuuta 1997, kulttuuriin liittyvien näkökohtien sisällyttämisestä yhteisön toimintaan (97/C 36/04) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen johdanto-osan, joka merkitsee uutta vaihetta kehityksessä yhä läheisemmän Euroopan kansojen välisen liiton luomiseksi, sekä katsoo, että Euroopan yhteisön perustamissopimuksen 128 artiklassa ja erityisesti sen 4 kohdassa määrätään, että yhteisö ottaa kulttuuriin liittyvät näkökohdat huomioon tämän sopimuksen muiden määräysten mukaisessa toiminnassaan, perustamissopimuksen 3 b artiklassa määrätään, että aloilla, jotka eivät kuulu yhteisön yksinomaiseen toimivaltaan, yhteisö toimii toissijaisuusperiaatteen mukaisesti, 12 päivänä marraskuuta 1992 neuvostossa kokoontuneet neuvoston edustajat ja kulttuuriministerit päättivät, että kulttuurinäkökohtien huomioimisesta tapaus tapaukselta pitäisi tulla yleinen käytäntö perustamissopimuksen muihin kuin kulttuurimääräyksiin perustuvassa yhteisön toiminnassa, että tämän pitäisi tapahtua kaiken uuden toiminnan tai politiikan valmistelun mahdollisimman aikaisessa vaiheessa ja että nämä kysymykset pitäisi säännöllisesti ottaa huomioon perustamissopimuksen muiden, kulttuuriin vaikuttavien määräysten nojalla neuvostossa asioita käsiteltäessä, neuvosto päätti 25 päivänä heinäkuuta 1996, että kulttuurin saatavuus kansalaisille niin alan toimijoina kuin palvelujen käyttäjinä on olennainen edellytys täydelle osallistumiselle yhteiskunnassa ja että maantieteelliset, fyysiset, koulutukselliset, sosiaaliset tai taloudelliset esteet kaikissa maissa saattavat vaikeuttaa kulttuurin saatavuutta monen kansalaisen osalta, ja se voi lisätä syrjäytymistä, varsinkin vähäosaisten väestöryhmien keskuudessa, ILMAISEE TYYTYVÄISYYTENSÄ kulttuuriin littyvien näkökohtien huomioonottamista Euroopan yhteisön toiminnassa koskevan komission ensimmäisen kertomuksen johdosta, jossa todetaan, että se on vain osittainen selvitys ja että vaikka kulttuuritoimintaan tai kulttuuripainotteiseen toimintaan on annettu huomattavia summia, sen toteuttamisessa noudatetaan harvoin tiettyjä yhteisön tavoitteita kulttuurin alalla, KATSOO, että komission kertomus on arvokas ensimmäinen askel määriteltäessä ne alat, joilla perustamissopimuksen muut määräykset ja niihin perustuva toiminta vaikuttavat kultuurialaan ja hyödyttävät sitä, ja osoittaa, että tarvitaan lisätyötä, jotta voitaisiin varmistaa 128 artiklan tavoitteiden saavuttaminen ja velvoitteiden täyttäminen, PANEE KIINNOSTUNEENA MERKILLE, että monet yhteisön rakennerahastojen avulla toteutettavat toimet koskevat suoraan kulttuurin alaa (esimerkiksi historiallinen ja taideperintö, perinteinen käsityötaito), TOTEAA, että kultuuriin liittyvien näkökohtien sisällyttämisessä yhteisön toimintaan perustamissopimuksen puitteissa on seuraavat periaatteet otettava huomioon: - kulttuuri on kiinteä osa yhteisön toimintaa ja vaikuttaa yhteisön tavoitteiden saavuttamiseen, koska se edistää kansalaistietoisuutta sekä henkilökohtaista ja inhimillistä kehitystä, - kulttuurin itseisarvo on tunnustettava, ja yhteisön päätöksentekomenettelyssä sitä olisi kohdeltava kuten muuta laaja-alaista yhteensovittamista edellyttävää toimintaa, - oikeus kulttuuriin ja oman kulttuuri-identiteetin vahvistamiseen ja ilmaisemiseen on kansalaisten täysipainoisen yhteiskuntaan kuulumisen ehdoton edellytys, - kultuuripainotteisten toimintojen toteuttamisen olisi edistettävä jäsenvaltioiden kulttuurien kehittymistä kukoistaviksi samalla kun pidetään arvossa niiden kasallista ja alueellista monimuotoisuutta ja korostettava samalla niiden yhteistä kulttuuriperintöä ja siten - tuotava Eurooppa lähemmäs kansalaisiaan, - jatkettava yhä läheisemmän Euroopan kansojen välisen liiton luomista, - vahvistettava unionin kansalaisuuden merkitystä. Niiden toteuttaminen voi myös edistää eri alueiden välisten kehitystasoerojen vähenemistä, tiivistää taloudellista ja yhteiskunnallista yhteenkuuluvuutta, parantaa työntekijöiden työnsaantimahdollisuuksia sisämarkkinoilla, poistaa syrjäytymistä ja rikastuttaa kansalaistensa elämänlaatua, - kulttuuritoimintaan liittyviä erilaisia toimintatapoja ja käytäntöjä jäsenvaltioissa olisi kunnioitettava yhteisön päätöksentekorakenteissa, - kulttuurinäkökohtien huomioonottaminen olisi saavutettava avoimuuden ja yhteensovittamisen avulla, KATSOO, että saavuttaakseen kulttuurin alalla 128 artiklassa määrätyt tavoitteensa ja perustamissopimuksen muiden kulttuuriin liittyvien määräysten täytäntöönpanemiseksi yhteisön on erityisesti otettava huomioon muiden politiikkojen vaikutus kulttuuriin, ja sen olisi säännöllisesti arvioitava toimintaansa komission ensimmäisessä kertomuksessa määritetyillä aloilla: - yhtenäismarkkinat, mukaan lukien henkilöiden, tavaroiden, palvelujen ja pääoman vapaaseen liikkuvuuteen liittyvät kysymykset, - yhteisön sisäiset politiikat, - audiovisuaalisen ja televiestinnän alan politiikat, mukaan lukien tietoyhteiskuntaan ja ohjelmasisältöjen tarjontaan liittyvät kysymykset, - yhteisön ulkosuhteet, PÄÄTTÄÄ ottaa rakennerahastoissa huomioon kulttuurinäkökohdat yhteisön taloudellisen ja sosiaalisen yhteenkuuluvuuden vahvistamiseksi ja sen yleisen tasapainoisen kehityksen edistämiseksi yhteisön nykyisissä oikeudellisissa puitteissa, PÄÄTTÄÄ luoda kaikilla tarvittavilla tasoilla tehokkaat ja yhdenmukaiset toimintatavat, joiden avulla voidaan tarkastella yhteisön muiden politiikkojen vaikutusta kulttuurin alaan. Näiden toimintatapojen tarkoituksena on erityisesti aikaansaada tiedonkulkua olemassa olevien ja ehdotettujen yhteisön toimenpiteiden kulttuuriin liittyvistä näkökohdista, ILMAISEE TYYTYVÄISYYTENSÄ sen johdosta, että komissio aikoo - luoda omat vahvistetut ja tehokkaat toimintatavat, joilla se voisi varmistaa toimintojensa paremman yhteensovittamisen kulttuuriin liittyvien tavoitteiden mukaisesti, hyödyntäen ympäristö- ja terveysalan kokemusta, - luoda soveltuvat toimintatavat, joilla arvioida perustamissopimuksen määräysten nojalla luotujen politiikkojen kehittelyn alkuvaiheessa, millä ehdotuksilla on todennäköisesti vaikutusta kulttuuriin, ja määrittää ne vuosittaisessa työohjelmassaan sekä varmistaa, että tällaiset ehdotukset noudattavat tässä päätöslauselmassa esitettyjä kulttuuriin liittyviä periaatteita, KEHOTTAA komissiota - jatkamaan ja kehittämään täsmällisten tietojen välittämistä jäsenvaltioille, jotta helpotettaisiin näiden politiikkojen yhteensovittamista kansallisella tasolla, - laatimaan vuosittain neuvostolle kertomuksen siitä, miten kulttuurinäkökohdat on otettu huomioon yhteisön toiminnassa perustamissopimuksen muiden määräysten mukaisesti ja niin kuin neuvoston ja komission itsensä aika ajoin määrittämien ensisijaisten kulttuuriin liittyvien tavoitteiden noudattaminen edellyttää, - ottamaan tehtäväkseen yksityiskohtaisen arvioinnin tekemisen unionin kulttuuritoimintojen taloudellisesta ja erityisesti työllisyyteen liittyvästä vaikutuksesta, - ottamaan toiminnassaan huomioon neuvoston ilmaisemat, kulttuuriin liittyvät näkökannat, OTTAA TEHTÄVÄKSEEN - arvioida, missä määrin edellä tarkoitetuissa, 12 päivänä marraskuuta 1992 hyväksytyissä päätelmissä ja tässä päätöslauselmassa esitettyjä periaatteita on noudatettu, - tarkistaa säännöllisesti näiden tavoitteiden noudattamisen seuraamisessa käytettyjen menettelytapojen toimivuutta, tehokkuutta ja tarpeellisuutta, - harkita kaikkia mahdollisia keinoja, joita mahdollisesti tarvitaan niiden parantamiseksi, - kehittää ja esittää ajatuksia siitä, miten vastedes edistetään ja parannetaan kulttuuriin liittyvien näkökohtien sisällyttämistä yhteisön toimintaan, mukaan lukien tarvittaessa uusien suuntaviivojen laatiminen.